I. Teγzi n yeḍrisen n tmecṭuṭaḥ n timawit tatiknulikit γezzifen mliḥ ma nkennaten akked wid i d-negmer seg unnar. I merra isefra-nni bḍan γef snat neγ ugar n tseddarin, ulac aḍris i yebnan γef yiwet n tseddart. Teγzi-agi, tessegzay-d belli yella unadi deg tira, maci am wid-nni n timawit tamsarit. S umata iḍrisen akk sɛan nnig n 04 tseddarin, yal taseddart yemgarad wuṭṭun n waffiren-ines ɛlaḥsab n uḍris. Nefren-d kra kan n yimedyaten: - Deg uḍris « Ayyuren», llant 04 n tseddarin, yal yiwet teddes γef 12 n waffiren.